**มาตรฐานกำหนดตำแหน่ง**

**ตำแหน่งประเภท**  วิชาการ

**สายงาน**  สอนและวิจัย

**ลักษณะงานโดยทั่วไป**

 สายงานนี้คลุมถึงตำแหน่งต่างๆ ที่ปฏิบัติงานเกี่ยวกับการเรียนการสอน การศึกษา การอบรม และการวิจัยค้นคว้าในสาขาวิชาการและวิชาชีพชั้นสูง การให้คำปรึกษา แนะนำ แก่นิสิตนักศึกษา การให้บริการทางวิชาการแก่สังคม การทะนุบำรุงศิลปะและวัฒนธรรม และปฏิบัติงานอื่นที่เกี่ยวข้อง

**ชื่อของตำแหน่ง**

 ตำแหน่งในสายงานนี้มีชื่อตำแหน่ง ดังนี้ คือ

 ศาสตราจารย์

 รองศาสตราจารย์

 ผู้ช่วยศาสตราจารย์

 อาจารย์

ก.พ.อ. กำหนดให้มีตำแหน่งวิชาการ เมื่อวันที่ 12 พฤษภาคม 2557

(สภามหาวิทยาลัยฯเห็นชอบในการประชุมครั้งที่ 6/2557 เมื่อวันที่ 25 กรกฎาคม 2557)

**ตำแหน่งประเภท**  วิชาการ

**ชื่อสายงาน** สอนและวิจัย

**ชื่อตำแหน่ง** อาจารย์

**หน้าที่ความรับผิดชอบหลัก**

 ปฏิบัติงานเกี่ยวกับการเรียนการสอน การศึกษา การอบรม และการวิจัยค้นคว้าในสาขาวิชาการและวิชาชีพชั้นสูง การให้คำปรึกษา แนะนำ แก่นิสิตนักศึกษา การให้บริการทางวิชาการแก่สังคม การทำนุบำรุงศิลปะและวัฒนธรรม และปฏิบัติงานอื่นตามที่ได้รับมอบหมาย

**ลักษณะงานที่ปฏิบัติ**

สอนวิชาการหรือวิชาชีพในสาขาวิชาต่างๆ ตามที่ได้รับมอบหมาย ค้นคว้าวิจัยทางวิชาการชั้นสูงเป็นที่ปรึกษาของนิสิตนักศึกษาทางด้านวิชาการและกิจกรรมนิสิตนักศึกษา ให้บริการทางวิชาการแก่สังคม ทำนุบำรุงศิลปะและวัฒนธรรม และปฏิบัติหน้าที่อื่นที่เกี่ยวข้อง โดยปฏิบัติภารกิจตามหลักคุณธรรม จริยธรรมและจรรยาบรรณวิชาชีพ

**คุณสมบัติเฉพาะสำหรับตำแหน่ง**

1. ได้รับปริญญาโท หรือเทียบได้ไม่ต่ำกว่านี้ในสาขาวิชาที่มีการสอนในสถาบันอุดมศึกษา **หรือ**

2. ได้รับปริญญาเอก หรือเทียบได้ไม่ต่ำกว่านี้ในสาขาวิชาที่มีการสอนในสถาบันอุดมศึกษา

**บทเฉพาะกาล**

สำหรับกรณีผู้ที่บรรจุเข้ารับราชการ โดยใช้วุฒิปริญญาตรีก่อนที่ ก.บ.ม. จะมีมติกำหนดมาตรฐานกำหนดตำแหน่งนี้ ให้ยังคงดำรงตำแหน่งอาจารย์ต่อไปได้ โดยมีเงื่อนไขในการพัฒนาบุคคลดังกล่าว ให้ได้รับวุฒิการศึกษาในระดับที่สูงขึ้นโดยเร็ว

**ความรู้ความสามารถ ทักษะ และสมรรถนะที่จำเป็นสำหรับตำแหน่ง**

 ความรู้ความสามารถ ทักษะ และระดับสมรรถนะที่เหมาะสมสำหรับตำแหน่งระดับ 3 คือ สามารถทำได้อย่างมีประสิทธิภาพ

 ก.บ.ม. กำหนดให้มีตำแหน่งวิชาการ

 ตำแหน่งอาจารย์ เมื่อวันที่ 12 พฤษภาคม 2557

(สภามหาวิทยาลัยฯเห็นชอบในการประชุมครั้งที่ 6/2557 เมื่อวันที่ 25 กรกฎาคม 2557)